Klasa: 007-04/24-01/05

Urbroj: 2181-343-01-24-01

Split, 05.veljače 2024.

**Zapisnik sa sjednice Školskog odbora Komercijalno trgovačke škole Split održane**

**dana 05.veljače 2024. god. u 18,00h**

**Prisutni:**

- iz reda nastavnika: Vanja Perković, prof., Toni Jerković, prof.

- iz reda radnika škole: Ivana Prezzi , prof.

- iz reda roditelja: - Gđa Edita Lučić Jelić

 **-** iz reda osnivača: gosp. Mirko Perić,

Predsjednica ŠO otvara sjednicu i utvrđuje se da postoji kvorum.

 Daje na usvajanje prijedlog slijedećeg dnevnog reda:

1. Usvajanje zapisnika sa prethodne (elektronske)sjednice
2. Usvajanje financijskog izvještaja za 2023.  i obrazloženje istog
3. Prijedlog na usvajanje Pravilnika o provedbi jednostavne nabave u KTŠ Split
4. Razno

Dnevni red usvaja se jednoglasno bez izmjena i dopuna.

**AD1)** Usvaja se jednoglasno i u cijelosti zapisnik sa prethodne sjednice koji je dostavljen sa pozivom. (21.12.2023.)

**AD2)** **Usvajanje financijskog izvještaja o prihodima i rashodima primicima i izdacima za razdoblje od 1.01.2023-31.12.2023. i bilješke**

 Financijski izvještaj za 2023. je trebao bit predan do 31.01.2023. a obzirom su pozivi za sjednicu ŠO poslani ranije , članovi su izvještaj i bilješke su dobili na početku ove sjednice.

Ravnateljica je obrazložila financijski izviještaj po osnovnim stavkama. , Gosp. Perić imao je upite vezano uz sitan inventar i zdravstvene usluge. Nakon objašnjenja istih pristupilo se glasanju te je prijedlog financijskog izvještaja za 2023 i bilješke istog jednoglasno usvojen.

**AD3) Prijedlog na usvajanje Pravilnika o provedbi jednostavne nabave u KTŠ Split**

Škola ima Pravilnik o provedbi jednostavne nabave ali je obzirom na promjenu monetarne politike odnosno prelazak sa kuna na euro potrebno je donijeti novi Pravilnik. Prijedlog Pravilnika poslan je članovima šo sa pozivom na ovu sjednicu. Predsjednica isti stavlja na glasanje i nakon završetka glasanja utvrđuje se da je **Pravilnik o provedbi jednostavne nabave u KTŠ Split jednoglasno usvojen.**

**AD4) Razno**

31. 12 2023. djelatnica koja je obavljala poslove kurira (odlazak na poštu, finu…) otišla je u mirovinu.

U dogovoru sa djelatnicom Marom Janjanin, ravnateljica je istu predložila ŠO za obavljanje navedenih poslova uz mjesečnu nadoknadu putne karte u iznosu od 35 eura od 1. 1.2024.

ŠO jednoglasno je prihvatio prijedlog ravnateljice i Mari Janjanin od 1. 1. 2024. isplaćivat će se mjesečno iznos pokazne karte.

Ravnateljica je izvijestila Šo o planiranju upisa za školsku godinu 20224./2025.

Unatoć preporukama MZO i osnivača, ravnateljica je mišljenja da bi trebali ove godine tražiti upis jednog razreda komercijalist više a temeljem činjenice da bi lani da smo imali dozvolu mogli upisati još jedan razred više umjesto tri razreda komercijalista koja smo upisali. Dakle, prijedlog prema osnivaču je slijedeći **4 razreda komercijalist , 1 razred prodavač i 1 razred administrator** za učenike sa poteškoćama.

Šo jednoglasno prihvaća prijedlog ravnatelice.

Nadalje, Ravnateljica je upoznala ŠO sa problemima kojih imamo sa domarom Damirom Krstićem već duže vrijeme.

Naime, Damir Krstić ima do sada dva pisana i dva usmena upozorenja iz obveza iz radnog odnosa. Osim što vrlo vješto izbjegava radne zadatke pozivajući se na težinu istih, navodne poslove s posebnim uvjetima rada (nadzor kotlovnice, bojanje zidova sa perivom bojom…), konstantno zahtijeva pismene radne naloge što po prirodi posla u školi u velikom broju slučajeva nije izvedivo, velik broj radova/poslova koje mora obaviti u kratko vrijeme, evidentno je da isti ima i problem u svakodnevnoj komunikaciji i ponašanju kako s nadređenima(ravnateljica i tajnica škole) tako i sa svim ostalim kolegama. Ravnateljica je pročitala događaje i situacije koje je počela zapisivati od trenutka kad se spoznalo da D.K. manipulira i na vrlo perfidan način izbjegava rad. Ovim putem ravnateljica je upoznala ŠO o situaciji a u cilju mogućeg poduzimanja mjera koje su u njenoj nadležnosti. Inače, trenutno D.K. nalazi se na bolovanju.

Zapisničar: Gorana Vajić Predsjednica ŠO.: Vanja Perković

Dovršeno u 20,40h.